નવરાત્રી દરમિયાન વડોદરાના ગોત્રી વિસ્તારમાં રહેતા તથા સાવલી ખાતેના શિવરામ હોસ્પીટલમાં ફરજ બજાવતા ડોક્ટરે કરેલા આપઘાતના કિસ્સામાં પોલીસને મળી આવેલી સ્યુસાઇડ નોટના આધારે આત્મહત્યાની પ્રેરણા આપનારા વ્યાજખોરોની સામે ગુનો દાખલ કર્યો છે. સવા છ લાખની સામે અત્યાર સુધી ૫૪ લાખ જેવી માતબર રકમની ચૂકવણી બાદ પણ ‘ભાજપના માણસો છે, એટલે પોલીસ અમારૂ કાંઇ બગાડી શકવાની નથી’ તેમ જણાવીને હાથ પગ કાપી નાંખવાની તેમજ તેની પત્નીનું અપહરણ કરીને બળાત્કાર ગુજારવાની ધમકી આપતાં ડરી ગયેલા ડોક્ટરે આપઘાત કર્યો હોવાનો ઘટસ્ફોટ થયો છે.